Ugledni njemački list Bild donosi ekskluzivnu vijest kako je Ivan Perišić stigao na liječnički pregled u München kod doktora Rolanda Schmidta u klinici 'Barmherzige Brüder', te bi se u srijedu trebao priključiti treninzima Bayerna.

Novinari Bilda uhvatili su ga u dobrom raspoloženju prilikom ulaska u kliniku u koju je stigao u pratnji svog zastupnika Nenada Jestrovića.

- Da bio sam na pregledu. Dat ću sve od sebe.

Uskoro bi trebao pasti i konačni dogovor u kojem bi hrvatski nogometni reprezentativac trebao otići na jednogodišnju posudbu iz milanskog Intera u redove njemačkog prvaka Bayerna.

Još uvijek nisu poznati svi detalji posla, ali spominje se kako bi Bayern za Vatrenog za jednogodišnju posudbu trebao Ineru platiti pet milijuna eura s opcijom otkupa ugovora po završetku sezone po cijeni od 20 milijuna eura.